TU ลุ้นครึ่งหลังผลงานฟื้นเด่น ปรับราคาขายสินค้า-บาทอ่อนค่าหนุน แนะซื้อเป้า 19.50 บ.
TU ลุ้นครึ่งหลังผลงานฟื้นเด่น ปรับราคาขายสินค้า-บาทอ่อนค่าหนุน คาดทั้งปีนี้กำไรแตะ 7.87 พันล้านบาท ปีหน้าทะลุ 8 พันล้านบาท แนะซื้อเป้า 19.50 บาท
TU ลุ้นครึ่งหลังผลงานฟื้นเด่น ปรับราคาขายสินค้า-บาทอ่อนค่าหนุน คาดทั้งปีนี้กำไรแตะ 7.87 พันล้านบาท แนะซื้อเป้า 19.50 บาท
30 ก.ย. 2565

บล.ดาโอ ระบุในบทวิเคราะห์วันนี้ (30 ก.ย.65) ว่า บริษัท ไทยยูเนี่ยน กรุ๊ป จำกัด (มหาชน) หรือ TU แนวโน้มกำไรครึ่งหลังปี 2565 จะดีขึ้นเทียบครึ่งแรก หนุนด้วยการปรับขึ้นราคาขาย โดยประเมินอัตรากำไรขึ้นต้นทั้งปี 2565 ที่ 17.9% เทียบกับ 6 เดือนแรกที่ 17.2% ส่วนปริมาณการขายก็เพิ่มขึ้นเช่นกัน
ขณะที่เงินบาทยังอ่อนค่า ล่าสุดอยู่ที่ 37.94 บาท/ดอลลาร์สหรัฐ อ่อนค่า 14% ตั้งแต่ต้นปีถึงปัจจุบัน โดยคาดร้าน Red Lobster ของ TU จะเริ่มเทิร์นอะราวด์ (Turnaround) ในไตรมาส 4/2565 มีการปรับเมนูและขึ้นราคาขาย
โดยประเมินกำไรสุทธิปี 2565 ที่ 7.87 พันล้านบาท ลดลง 1.70% เมื่อเทียบช่วงเดียวกันของปีก่อน และปี 2566 อยู่ที่ 8 พันล้านบาทโต 1.8% เทียบช่วงเดียวกันของปีก่อน แนะนำซื้อราคาเป้าหมาย 19.50 บาท